1970 בארצות הברית

1970 בארצות הברית הייתה השנה בה חגגה ארצות הברית 194 שנה מיום היווסדה.

 הנהגה 
 הנשיא: ריצ'רד ניקסון (המפלגה הרפובליקנית)
 סגן הנשיא: ספירו אגניו (המפלגה הרפובליקנית)

 אירועים בולטים 

 18 בפברואר – חבר מושבעים מוצא כי נאשמי השבעה משיקגו אינם אשמים בקשירת קשר להסתה למהומה, באישומים הנובעים מהאלימות במחאות נגד מלחמת וייטנאם שהתרחשו בשיקגו, אילינוי, לרגל ועידת המפלגה הדמוקרטית ב-1968. חמישה מהנאשמים נמצאים אשמים בעבירה החמורה פחות של חציית קווי מדינה כדי להסית מהומה. 
 1 באפריל – מפקד האוכלוסין האמריקאי לשנת 1970 קובע כי אוכלוסיית תושבי ארצות הברית מונה כ-203,302,031 בני אדם.
 10 באפריל – פול מקרטני מודיע על פירוקה הרשמי של להקת הביטלס.
 11 באפריל – החללית אפולו 13 משוגרת לירח.
 13 באפריל – מכל חמצן מתפוצץ על סיפון אפולו 13 בדרכה לירח.
 17 באפריל – אפולו 13 מצליחה לחזור לכדור הארץ ולנחות בשלום באוקיינוס השקט.
 29 באפריל – צבא ארצות הברית פותח במתקפה כושלת לחיסול הוייטקונג בקמבודיה .
 4 במאי – הטבח בקנט סטייט: ארבעה סטודנטים לא חמושים באוניברסיטת קנט סטייט שבאוהיו נהרגים ו-9 נפצעים לאחר שנורים על ידי חברי המשמר הלאומי של אוהיו בעת שהפגינו נגד מלחמת וייטנאם.
 24 באוגוסט – פיגוע באוניברסיטת ויסקונסין–מדיסון, פעילי שמאל רדיקלי מתנגדי מלחמת וייטנאם מפוצצים מכונית תופת באוניברסיטת ויסקונסין–מדיסון .
 29 באוגוסט – רובן סלזאר נורה ונהרג במהלך עצרת במזרח לוס אנג'לס. 
 18 בספטמבר – ג'ימי הנדריקס נפטר מסיבוכים הקשורים לשימוש מופרז בכדורי שינה בשילוב אלכוהול.
 4 באוקטובר – הזמרת ג'ניס ג'ופלין מתה בחדר בבית המלון בלוס אנג'לס בו שהתה, ממנת יתר של הרואין.
 4 בנובמבר – הילדה ג'יני, שהוחזקה בבידוד על ידי הוריה מלידתה במשך 13 שנה, מתגלה על ידי הרשויות בקליפורניה .
 12 בנובמבר – מחלקת הכבישים של אורגון מנסה להיפטר מגופת לווייתן אפור הנרקבת על החוף בעזרת חומרי-נפץ, מה שמוביל לתקרית הלווייתן המתפוצץ הידועה לשמצה.

 נולדו 
 4 בפברואר – האנטר ביידן, עורך דין
 20 במרץ – לינדה לרקין, שחקנית אמריקאית
 20 במרץ – מייקל רפפורט, שחקן אמריקאי
 28 במרץ – וינס ווהן, שחקן אמריקאי
 26 באפריל – מלאניה טראמפ, הגברת הראשונה של ארצות הברית בזמן נשיאותו של דונלד טראמפ
 29 באפריל – אנדרה אגאסי, טניסאי אמריקאי
 29 באפריל – אומה תורמן, שחקנית קולנוע אמריקאית
 3 במאי – בובי קנאבלי, שחקן אמריקאי
 18 במאי – טינה פיי, תסריטאית וקומיקאית אמריקאית, זוכת פרס אמי
 8 ביולי – בק, זמר רוק אמריקאי
 6 באוגוסט – מ. נייט שאמלאן, במאי קולנוע, תסריטאי ומפיק סרטים
 23 באוגוסט – ריבר פניקס, שחקן קולנוע (נפטר ב-1993)
 8 באוקטובר – מאט דיימון, שחקן קולנוע אמריקאי
 6 בנובמבר – אית'ן הוק, שחקן אמריקאי
 12 בנובמבר – טוניה הארדינג, כוכבת החלקה על קרח אמריקאית
 2 בדצמבר – ג'ו לו טרוליו, שחקן אמריקאי 
 1 בדצמבר – שרה סילברמן, אמריקאית-יהודייה
 12 בדצמבר – ג'ניפר קונלי, שחקנית אמריקאית, זוכת פרס אוסקר
 22 בדצמבר – טד קרוז, פוליטיקאי אמריקאי

 נפטרו 
שמאל|ממוזער|120px|ג'ימי הנדריקס
 11 במרץ – ארל סטנלי גרדנר, סופר ומשפטן אמריקאי (נולד ב-1889) 
 8 ביוני – אברהם מאסלו, פסיכולוג (נולד ב-1908) 
 18 בספטמבר – ג'ימי הנדריקס, מגדולי הגיטריסטים בתולדות הרוק (נולד ב-1942) 
 4 באוקטובר – ג'ניס ג'ופלין, זמרת אמריקאית (נולדה ב-1943) 

 קישורים חיצוניים 

*